सर्वर बिजी, ई-स्टांप पेपर के लिए घंटों लाइन में लगे रहे लोग
लोगोंको सहूलियत देने के लिए शुरू हुई स्टांप पेपर सेवा गुरुवार को लोगों के लिए आफत बन गई। सभी जगह एक साथ शुरू हुई स्टांप पेपर की सुविधा सर्वर बिजी होने से लोगों को खासी परेशानी का सामना करना पड़ा। अब से पहले सिर्फ एक मिनट में स्टांप पेपर मिल जाते थे, तो वहीं अब लाइनों में खड़े होकर इंतजार करना पड़ रहा है। आम लोगों के साथ साथ स्टांप पेपर विक्रेताओं को भी खासी परेशानी हो रही है, क्योंकि सरकार की तरफ से अभी तक कोई नोटिफिकेशन जारी नहीं किया गया है कि स्टांप पेपर विक्रेताओं के पास जो पेपर बचे हुए हैं उनका करना क्या है। इस बारे में जब विक्रेताओं से बात की तो उन्होंने बताया कि जितनी देर में एक स्टांप पेपर निकल रहा है उतने समय में ऑफ लाइन 10-12 स्टांप पेपर दे दिए जाते थे। स्टांप पेपर को शुरू करने के लिए एक साल पहले प्रक्रिया को शुरू कर दिया गया था, लेकिन एक मार्च से अब इसे सभी जिलों में अनिवार्य कर दिया गया है। लिहाजा लोगों के पास कोई ऑप्शन नहीं बचा इसलिए सभी को स्टांप के लिए लाइन में लगना पड़ा। राजस्व विभाग में पहुंचे दीपक, ललित, सोहन, पंकज, बिट्टू, रामधारी, सत्यनारायण, बालकिशन ने कहा कि सरकार ने अचानक से स्टांप पेपर को शुरू कर दिया है जिस कारण परेशानी का सामना करना पड़ रहा है। उन्होंने कहा कि अब से पहले जब भी स्टांप पेपर लेना होता था तो स्टांप पेपर विक्रेताओं के पास गए और मुश्किल से एक मिनट का समय भी नहीं लगता था, लेकिन यहां पर सुबह नौ बजे लाइन में खड़े हुए थे और अब दोपहर के 12 बज गए हैं काम नहीं हो पा रहा 10 हजार इससे ऊपर का जब भी स्टांप पेपर खरीदा जाता था तो उसका चालान एसबीआई बैंक में जमा करवाना पड़ता था। अब जिन लोगों की रजिस्ट्री करानी है उन्हें काफी परेशानी हो रही है। कंप्यूटर में सॉफ्टवेयर बदल चुका है लिहाजा सॉफ्टवेयर उसी रजिस्ट्री होगी जिनके पेपर स्टांप होंगे।
कोईसरकुलर नहीं आया है
स्टांपपेपर बेचने वालों से बताया कि सरकार ने अचानक से इसे लागू कर दिया है और हमारे पास स्टांप पेपर बचे हुए हैं। सरकार को चाहिए था कि कुछ दिन का समय दे ताकि उन्हें किसी प्रकार की परेशानी का सामना करना पड़े।
जल्द होगा समाधान
इसबारे में जब रेवन्यू विभाग के जूनियर प्रोग्रामर दिनेश कुमार ने बताया कि शुरूआत में कुछ समस्या हुई थी लेकिन उसके बाद लोगों को स्टांप पेपर लेने में किसी प्रकार की परेशानी का सामना नहीं करना पड़ा। उन्होंने बताया कि जिन लोगों की रजिस्ट्री पेंडिंग है उन्हें परेशानी हो रही है लेकिन जल्द से जल्द उसका समाधान ढूंढ लिया जाएगा।
राजस्व विभाग में ई-स्टांप पेपर लेने के लिए लगी लोगों की भीड़।
hin_Deva hin_Deva hin_Deva hin_Deva hin_Deva hin_Deva hin_Deva